I nasjonalparkene kan svartbjørn være et problem for turister. Bjørnene tilpasser seg raskt menneskene og de oppsøker campingplasser for å finne matrester. Noen steder har parkmyndighetene måttet bolte søppelkassene og forsyne dem med lokk slik at bjørnene ikke greier å åpne dem. Noen svartbjørner har oppdaget at mennesker har med seg mat i ryggsekken og overfaller folk for å få tak i denne maten. Svartbjørnene lærer rask og finner på nye måter å skaffe seg mat på.